Sügisesse koolivaheaega planeeritud reis on kavandatud selliselt, et tutvustada Gruusia “kõige-kõiget” ja samas jätta reisijatele ka puhkamisruumi.
#000000
1. päev R 20. oktoober
Ca kl 17 transfeer Võrust Riia lennujaama. Vastavalt grupi komplekteerumisele võib lisanduda ka teisi stardipunkte.
Lennujaamas on vaja olla kohal hiljemalt kell 21.20. Kell 23.20 väljub lend Riiast Tbilisisse. Saabumine Tbilisisse kell 04.40. Transfeer lennujaamast Tbilisi südamesse, Vabaduse väljaku ääres asuvasse hotelli Aqua Liberty**** (või samaväärsesse), kuhu jääme 4 ööks. 
#000001
Hommikusöök. Kell 11 alustame ekskursiooniga Tbilisis.
Mtkhvari jõe kõrgetel kallastel asuv 1,5 miljoni elnikuga Tbilisi, rajatud 5.sajandil, Gruusia pealinn alates 6. sajandist, oma ajaloo jooksul 29 korda ümber ehitatud, on üks võluvamaid linnu maailmas. Tbilisi on omamoodi kaootiline segu uuest ja vanast, vana kaitseb UNESCO. Viimase kümnekonna aastaga on tulnud ohtralt uut – klaasi ja metalli, kuid alles on ka vanalinna kitsad, pitsiliste rõdudega tänavad ja arvukad väärikad pühakojad. Viimastest olulisimas, Sioni katedraalis, asub Gruusia tähtsaim reliikvia: maa ristiusustaja Püha Nino viinapuuväätidest rist.
Külastame Gruusia etnograafia- ja vabaõhumuuseumi Kilpkonnajärve lähistel, kus 65 hektaril on eksponeeritud 70 näidet Gruusia traditsioonilistest ehitistest.
 (pilet täiskasvanule 3 GEL; valuutakurss: 1 euro = ca 3 lari).
Õhtul soovijatele väävlisauna külastus. Väävlisaun on olnud linna osaks aegade algusest peale ning linn on oma nimegi nende järgi saanud – linna nimi gruusia keeles on „soe koht”. Väävline vesi tegevat nooreks ja reipaks ka kõige väsinumad ning rõõmsaks ka kõige kurvameelsemad. Abanotubani piirkonnas on kümmekond kuppelsauna, kõigis erineva standardi, suuruse ja hinnaga privaatruumid.
Pääse väävlisauna: Luksuslik tuba üheks tunniks 100-120GEL, keskmine tuba üheks tunniks 60-80 GEL, säästutuba üheks tunniks 30-55 GEL, käterätt, šampoon, seep, plätud 1-3GEL, massaaž ja kehakoorimine 20GEL. Vaata ka:
#000002
Gruusia Sõjatee Kaukasuse mägedes on paljude täiskasvanute jaoks omaette mõiste. Nüüd läheme seda vaatama-kogema.
Meie teele jäävad Ananuri kindlus – unikaalne fortifikatsioonide, sakraalhoonete ja tsiviilrajatiste kompleks Zhinvali veehoidla kaldal (UNESCO) ning mägikuurort ja suusakeskus Gudauri. Ületame teekonna kõrgeima, Jvari kuru (2395m). Stepantsminda (Kazbegi) küla on ümbritsetud kõrgetest mägedest, otse idas kõrgub Mkinvartsveri -Kazbek (5033m). Soovi korral sõit maastikuautodega Gergeti Kolmainu kiriku juurde, mis asub künka tipus merepinnast 2160 m kõrgusel (džiibisõit lisatasu eest, hind ca 10 eurot). Tagasisõit Tbilisi.
#000003
Tutvumine vanalinnaga. Tbilisi üheks omapäraks on rõdud ning Rezo Gabriadze rajatud nukuteater ja selle viltune torn. Tornis etendub igal täistunnil kellamäng „Elu ringkäik” – poiss kohtab tüdrukut, abielu, laste sünd, matused...Linna kohal tervitavad saabujaid Narikala kindlus ja Gruusia ema – 20 m kõrgune skulptuur, kellel ühes käes veinipokaal sõpradele, teises mõõk vaenlaste jaoks. Soovi korral sõit funikulööriga Gruusia ema juurde, kust avaneb kaunis vaade linnale.
Vaba aeg iseseisvaks tutvumiseks linnaga.
#000005
Öeldakse, et kui reisisell lahkus Gruusiast Mtskheta linna külastamata, siis pole ta Gruusias käinudki. Selles Gruusia iidses pealinnas ja tänases idüllilises väikelinnas ootavad huvilisi Jvari (Püha risti) klooster (pärimuse järgi rajatud suure risti kohale, mis seisis Aragvi ja Kura jõe ühinemiskohal), Püha Nino klooster, Armazi kindlus ja Gruusia tähtsamaid pühakodasid Svetitskhoveli katedraal. Legendi järgi on kirikusse maetud Kristuse mantlisse mähituna püha Sinodius.
Gori linna kohal kõrgub majesteetlik kindlus, mis räägib linna väärikast minevikust. Kaasajal on Gori teada eelkõige linnana, kus sündis J.Stalin. Soovijatele tutvumine muuseumi ja sünnimajaga (hind 20 GEL).
Uplistsikhe koobaslinn on rajatud Mtkhvari jõe kõrgele kaldakaljule tõenäoliselt juba varasel rauaajal. Olles olnud pidevalt asustatud kuni keskajani, on siia rajatud koobassaale, tänavaid ja pühakodasid – nii paganlikke kui kristlikke. Uplistsikhe tähendabki tõlkes jumalate kindlust (hind: täiskasvanu 7 GEL, õpilased 1 GEL). Vaata ka: 
Ööbimine Batumis hotellis Radisson Blue*** Hotelli jääme 2 ööks.
#000006
Päev puhkuseks Batumis, vapustavate kontrastide linnas, kus vanalinna ajalooline hõng seguneb rannapiirkonna ultramoodsusega: Aleksandria tuletorni meenutav Sheratoni hotell, 147-meetrine Gruusia Tähestikutorn, palmialleed, värvilised tantsisklevad purskkaevud, loendamatud kohvikud.
Soovi korral võimalik Batumi botaanikaaia külastus.
Majutus samas hotellis (2) .
#000007
lennupiletid suunal Riia-Tbilisi-Riia koos äraantava pagasiga (airBaltic)
transfeer Riia lennujaama ja tagasi (Võrust või vastavalt grupi komplekteerumisele)
Gruusia kohaliku reisibussi kasutus vastavalt programmile
6 ööbimist hotellis koos hommikusöögiga
#000010
]Info Gruusiasse sisenemise tingimuste kohta leiate välisministeeriumi lehelt:
#000012
Nii saad esimesena teada parimatest pakkumistest ja sihtkohtadest.
#000016